Vodja jõgi

Vodja jõgi (ka Aniküla jõgi) on jõgi Järvamaal, Pärnu jõe vasakpoolne lisajõgi.

Jõe pikkus on 18,6 km ja valgla pindala 79,7 km².Vodja jõgi. Keskkonnaregister, vaadatud 22.05.2022. Jõe lähe asub Roosna-Allikust 3,5 km kagus Tondisaare soo põhjaservas. Vodja jõgi voolab valdavalt õgvendatud sängis, läbib Mäo ja suubub Paide idaservas Pärnu jõkke 119,8 km kaugusel selle suudmest.

Vodja jõkke suubuvad Vodja peakraav, Lasputre peakraav, Viisumõisa oja, Vodjamõisa oja, Jõekalda kraav., vaadatud 26.05.2015.

Püügikaladest esineb jõeforelli ja haugi.

Vodja jõgi on lõheliste elupaigana kaitstav veekogu ja kuulub "Lõhe, jõeforelli, meriforelli ja harjuse kudemis- ja elupaikade nimistusse" Olliküla maantee sillast kuni suubumiseni Pärnu jõkke.

 Vaata ka 
 Vodja hüdromeetriajaam

 Viited 

 Kirjandus 
 "Paide-Wodja jõgi süwendamisele" Järva Teataja, nr. 110, 22. sept. 1931

Kategooria:Järva maakonna jõed
Kategooria:Pärnu jõgikond